OŠ SVETI MATEJ

V I Š K O V O

VOZIŠĆE 13

Na temelju odredbi čl. 12. Zakona o pravu na pristup informacijama, Školski odbor Osnovne škole Sveti Matej – Viškovo, na sjednici održanoj dana 30.01.2020. godine, donio je sljedeću

O D L U K U

o određivanju broja osoba kojima se osigurava istodoban

neposredan uvid u rad Školskog odbora

I.

Ovom se Odlukom određuje broj osoba kojima se osigurava uvid u rad Školskog odbora Osnovne škole Sveti Matej – Viškovo (u daljnjem tekstu: Škole) te se utvrđuje postupak u vezi s prijavom osoba koje žele neposredno prisustvovati sjednicama Školskog odbora.

II.

Sjednicama Školskog odbora istodobno mogu prisustvovati najviše tri osobe.

Zahtjev za prisustvovanje sjednici (u daljnjem tekstu: zahtjev) mogu podnijeti građani i udruge ili druge pravne osobe.

U ime pravne osobe zahtjev podnosi osoba ovlaštena za njeno zastupanje uz navođenje imena najviše triju osoba koje će u ime pravne osobe prisustvovati sjednici Školskog odbora.

III.

Zahtjev se podnosi elektronskim putem ili putem telefaxa na obrascu dostupnom na internetskim stranicama Osnovne škole Sveti Matej – Viškovo koji su sastavni dio ove Odluke.

U obrazac se osim podataka o podnositelju zahtjeva unosi i podatak o točkama dnevnog reda sjednice Školskog odbora kojima podnositelj zahtjeva želi prisustvovati.

Podnositelj zahtjeva može prisustvovati raspravi po najviše dvije točke dnevnog reda.

IV.

Zahtjev se može podnijeti tek po objavi dnevnog reda sjednice Školskog odbora na internetskim stranicama Škole, a krajnji rok za podnošenje zahtjeva je 48 sati prije početka sjednice.

V.

U slučaju da je po pojedinoj točki dnevnog reda sjednice Školskog odbora podneseno više zahtjeva, pravo prednosti ostvarivat će ranije zaprimljeni zahtjev.

VI.

Podnositelji zahtjeva će o načinu na koji je riješen njihov zahtjev biti obaviješteni telefonskim putem ili elektronskim putem najkasnije 24 sata prije održavanja sjednice Školskog odbora.

VII.

Ova Odluka stupa na snagu danom donošenja.

KLASA: 003-06/20-01/3

URBROJ: 2170-55-01-20-1

Viškovo, 30.01.2020.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gordana Dukić Širola, dipl.uč.